62021CJ0625_INF
A Bíróság (kilencedik tanács) 2022. december 8‑i ítélete –GUPFINGER Einrichtungsstudio
(C‑625/21. sz. ügy) (
1
)
„Előzetes döntéshozatal – 93/13/EGK irányelv – A fogyasztókkal kötött szerződésekben alkalmazott tisztességtelen feltételek – A szerződésnek a fogyasztó általi jogellenes felmondása – Az eladó vagy szolgáltató kártérítéshez való jogát meghatározó, tisztességtelennek minősített feltétel – A belső jog diszpozitív rendelkezéseinek alkalmazása”
Fogyasztóvédelem – A fogyasztókkal kötött szerződésekben alkalmazott tisztességtelen feltételek – 93/13 irányelv – Szerződési feltétel tisztességtelen jellegének megállapítása – Terjedelem – Nemzeti ítélkezési gyakorlat, amely lehetővé teszi a nemzeti bíróság számára, hogy a tisztességtelen feltételt a nemzeti jog diszpozitív rendelkezésével helyettesítse – A szerződésnek a tisztességtelen feltétel törlése utáni fennmaradása – Két részből álló oszthatatlan feltétel – Az önmagában is tisztességtelen feltételnek minősíthető első rész – A nemzeti jog diszpozitív rendelkezését átvevő második rész – Az eladó vagy szolgáltató által kizárólag az említett rendelkezés alapján előterjesztett kártérítési kérelem – Megengedhetetlenség – A feltétel törlése, amelynek következtében a fogyasztó minden kártérítési kötelezettség alól mentesül – Hatás hiánya
(93/13 tanácsi irányelv, 6. cikk, (1) bekezdés, és 7. cikk, (1) bekezdés)
(lásd: 28–31., 34–42. pont és a rendelkező rész)
Rendelkező rész
A fogyasztókkal kötött szerződésekben alkalmazott tisztességtelen feltételekről szóló, 1993. április 5‑i 93/13/EGK irányelv 6. cikkének (1) bekezdését és 7. cikkének (1) bekezdését
a következőképpen kell értelmezni:
azokkal ellentétes az, hogy ha egy adásvételi szerződés kártérítésről rendelkező kikötését tisztességtelennek és ebből következően semmisnek minősítik, ám az említett szerződés mindemellett e kikötés nélkül is fennmaradhat, az említett kikötést alkalmazó eladó kárának megtérítését a nemzeti kötelmi jog azon diszpozitív rendelkezése szerinti kérje a kizárólag e rendelkezésre alapított kártérítési kérelem keretében, amely rendelkezés az említett kikötés hiányában alkalmazandó lett volna.
(
1
)	HL C 37., 2022.1.24.